
Lepinguliste kohustuste täitmise tähtaja pikendamine 

hoonestusõiguse seadmise lepingu järgi (Puškini 59, Narva)

 1.  Asjaolud ja menetluse käik

Narva linna ja OÜ Halaver Toru (registrikood 10693814, asukoht  Narva, Tiimani 3) sõlmisid 09.03.2005 notariaalselt tõestatud hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (notariaalregistri nr 1862) maa-alale, asukohaga Puškini 59, Narva, maa pindala 9519 m2, sihtotstarve – ärimaa. 

OÜ Halaver Toru kavatses ehitada nimetatud maa-alale ärihoone. Eelnimetatud lepingu punkti 5.2. kohaselt kohustus OÜ Halaver Toru esitama Arhitektuuri ja Linnaplaneerimise Ametile kinnitamiseks detailplaneeringu projekti  6 kuu jooksul arvates hoonestusõiguse kohta kinnistusraamatusse kande tegemise päevast, s.o kuni  13.09.2006. a. Hoonestusõigus tekkis 13.03.2005. a.

Narva Linnavolikogu võttis 17.03.2005 OÜ Halaver Toru ettepanekul vastu otsuse nr 34/54 Puškini 59  maa-ala detailplaneeringu algatamise kohta. 

Detailplaneering kehtestati  Narva Linnavolikogu 23.03.2006 otsusega nr 46.

Eelnimetatud lepingu punkti 5.2. kohaselt on OÜ Halaver Toru kohustatud koostama ja esitama kinnitamiseks tehnilise projekti kolme kuu jooksul pärast detailplaneeringu kehtestamist (kuni 23.06.2006) ja valmis ehitama ehitise 12 kuu jooksul arvates ehitusloa saamisest

OÜ Halaver Toru esitas Narva Linnavalitsusele 10.05.2006 kirja, mille kohaselt planeeritakse lõpetada ehitus kuni 31.12.2006.a.  

OÜ Halaver Toru taotlus vaadati läbi Narva Linnavalitsuse linnavarakomisjoni istungil 16.05.2006 (protokoll nr 7) ja otsustati:

1. Pikendada osaühingule Halaver Toru (registrikood 10693814, asukoht Tiimani 3, Narva) 09.03.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (Jõhvi notari Tatjana Boitsova notariaalregistri nr 1862) punktis 5.2. ettenähtud tehnilise projekti kinnitamiseks esitamise tähtaega alates 23.06.2006.a. kuni 31.12.2006.a. 

2. Linnavara- ja Majandusametil kooskõlastada Arhitektuuri ja Linnaplaneerimise Ametiga hoonestaja poolt pakutud tähtajad nendest kinnipidamise reaalsusest lähtuvalt. 

3. Linnavara- ja Majandusametil esitada tähtaja pikendamise küsimus pärast kooskõlastamist Narva Linnavalitsuse istungile korralduse vastuvõtmiseks.

Narva linn on huvitatud ehituse lõpetamisest ülalnimetatud tehnilise projekti alusel, kuna see toob endaga kaasa investeeringuid linna ja töökohtade loomise, on otstarbekas rahuldada OÜ Halaver Toru poolt esitatud taotlus.

Arhitektuuri- ja Linnaplaneerimise Ameti arvates, arvestades projektis olevate puuduste parandamisele kuuluvat aega, on tehnilise projekti kinnitamiseks esitamise reaalseks tähtajaks 01.aprill 2007.a.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 17.03.2005 määrusega nr 13/52 kinnitatud “Narva linna munitsipaalomandis oleva hoonestamata maa hoonestusõiguse seadmise korra” punkti 57 kohaselt juhul, kui täitmise käigus on mõne hoonestusõiguse seadmise lepingu punkti täitmine oluliselt raskendatud, võib poolte kokkuleppel ja Narva Linnavalitsuse otsustuse alusel lepingutingimusi muuta või hoonestusõigust lõpetada.

3. Otsus

3.1. Pikendada osaühingule Halaver Toru (registrikood 10693814, asukoht Tiimani 3, Narva) 09.03.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (Jõhvi notari Tatjana Boitsova notariaalregistri nr 1862) punktis 5.2. ettenähtud tehnilise projekti kinnitamiseks esitamise tähtaega aadressil Puškini 59, Narvas asuvale kinnistule (katastritunnus 51104:001:0019, maa-alune pindala 9 519 m², maa sihtotstarve – 100% ärimaa) alates 23.06.2006 kuni 31.12.2006.a. 

3.2. Mitte rakendada osaühingu Halaver Toru suhtes 09.03.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (Jõhvi notari Tatjana Boitsova notariaalregistri nr 1862) punktis 5.3. ettenähtud trahvi.

3.3. Volitada linnapead Tarmo Tammistet (isikukood 36208175216) allkirjastama Narva linna nimel 09.03.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu muudatused. 

3.4. Narva Linnavalitsuse Linnavara- ja Majandusametil teha käesolev korraldus teatavaks osaühingule Halaver Toru.
4. Rakendussätted

4.1. Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Korraldus jõustub seadusega sätestatud korras.

